alexandrainst/scandi-wiki huggingface dataset:
Jon Tvedt

Jon Tvedt (født 29. juni 1966  i Bergen, død 11. januar 2009) var en norsk motbakkeløper og orienteringsløper som representerte Gular IL.

Biografi 
1. oktober 2007 ble Tvedt presentert i dokumentarprogrammet Faktor på NRK1. Programmets tittel var «Året det var så bratt». Programmet fulgte ham og sønnen gjennom 2007 på veien mot årets to mål: Å sette ny rekord i motbakkeløpet «Skåla 1848 meter rett opp», og å trene sønnen til å greie å stå. Sønnen ble født tre måneder for tidlig og fikk en hjerneskade etter en operasjon og krever mye trening for å ha håp om å kunne stå og eventuelt gå. Tvedt selv måtte balansere et liv i bekymring for sønnen med egen toppidrettssatsing på motbakkeløp og en kneskade.

Jon Tvedt døde 11. januar 2009 under en treningstur sammen med sin bror og en kamerat på Gullfjellet ved Bergen.

Orientering 
Tvedt hadde en lang karriere som orienteringsløper, og vant flere NM-titler. Han representerte Gular IL, men har tidligere løpt for Askøy OL, Halden SK og Kristiansand OK

I 1993 vant han Nordisk mesterskap i langdistanse i Sibbo, Finland. I VM i orientering har Tvedt to fjerdeplasser som beste resultat. Disse kom på mellomdistanse i West Point, USA i 1993, og på stafett i Detmold, Tyskland i 1995. I 1995 ble han også nummer seks på langdistanse individuelt.

NM 
Tvedt har elleve norgesmesterskap og ytterligere åtte NM-medaljer fra orientering og friidrett. Han var også to ganger juniornorgesmester.

Motbakkeløp 
Tvedt satset de siste årene på motbakkeløp. Han kombinerte med dette naturopplevelser og toppidrett. Han vant en rekke løp i inn- og utland og var en ledende utøver innen denne idretten.

I 2007 var bakkeløpet Turtagrø–Fanaråken satt opp som NM-løp. Tvedt vant klasse 40–44 år på bestetid uansett klasse.

Skåla Opp, eller «Skåla 1848 meter rett opp», er et av verdens hardeste motbakkeløp. Det går fra fjorden i Loen i Stryn kommune og opp til Skålatårnet på toppen av fjellet Skåla. Tvedt har vunnet løpet to ganger og satte i 2007 ny løyperekord med 1 time, 8 minutter og 39 sekunder.

Tvedt i Skåla Opp:
 2005: Nr 2: 1.11,02
 2006: Vinner: 1.09,06
 2007: Vinner: 1.08,39 (rekord)
 2008: Nr 2: 1.08,56

Tvedt har også løyperekorden i flere andre motbakkeløp i Norge.

Referanser

Eksterne lenker 
 
 Jon Tvedt – Gyldne øyeblikk
 Året det var så bratt, NRK-dokumentar om Jon Tvedt

Norske orienteringsløpere
Dødsfall som følge av idrettsulykker
Personer fra Bergen kommune
Norske motbakkeløpere
Friidrettsutøvere for IL Gular
Peter Andreas Skjeflo

Peter Andreas Skjeflo (født 27. mai 1868 i Sparbu, død 1892 i Sparbu) var lærer og forfatter. Han gikk ut av Klæbu seminar i 1887 og ble så lærer på Hitra og siden i hjembygda. Han skrev og diktet fra barndommen av, men ingen bøker kom ut mens han levde.

Dikt 
Diktet Kvat havbåra syng fra 1893 er tonesatt av Johan Backer Lunde:
Berr ligg den brunlege nakne heid,
bladlaus er busk og lyng,
høgt um dei haustlege holmar
havbåra syng.

Stynjande stig gjenom regngrå luft
songen frå skumkledd vidd,
tungt um dei trelause øyer
tonarne glid.

Straumar enn stille det blågrå hav
strålande stort og klårt,
susingi syng imot landet
sukkande sårt.

Kling som eit kvede um livsens kamp
kringum dei ytste skjer,
minne um mannefall mange
med seg det bær.

Bibliografi 
Posthumt kom disse bøkene ut:
 Bygdafolk fortellinger 1893
 Paa Rim dikt
 Tru kjærleik skuespill 1911

Eksterne lenker 
 Peter Andreas Skjeflo hos Aasentunet

Norske lyrikere
Norske forfattere av folkelivsskildringer
Personer fra Steinkjer kommune
Dødsdato ikke oppgitt
Carl Alfred Bruun

Carl Alfred Bruun (født 10. februar 1846 i Rødby, død 26. mars 1899 i København) var en dansk forfatter og journalist som oppholdt seg i Roma samtidig med Edvard Grieg og Henrik Ibsen i slutten av 1860-årene. Han skrev blant annet teksten til Griegs sang Odalisken synger EG 131. 

Bruun jobbet for Berlingske Tidende som utenriksmedarbeider og kunstanmelder, men er mest kjent for sin skildring av Københavns historie.

Referanser

Eksterne lenker 
  Carl Bruuns Københavnhistorie hos Eremit.dk

Danske forfattere
Danske journalister
Personer fra Rødby
Folk flest

Uttrykket «folk flest» kan også referere til en majoritet.
Folk flest var en norsk visegruppe (klassekamp) dannet i Trondheim på 1970-tallet. 

Bandet medvirket på tre utgivelser. Den første var singelen Telefonsentralmontørene sammen med Vømmøl Spellmannslag, hvor de bidro med låta «Aspeladden», en sang om Tor Aspengren. Den andre utgivelsen var da bandet bidro med tre spor på samle-LP-en Palestina (utgitt som MAI 7504), nemlig «Julevangelium», «Fritt Palestina» og «Etter Lillehammermordet». Den siste utgivelsen var bandets egne Stå itj med lua i handa! (utgitt som MAI 7506). Alle disse utgivelsene kom i 1975. To av sangene fra utgivelsene i 1975 er med på cd-boksen «MAI 1973–1983», utgitt i 2016: «Kvinnene på Våler Skurlag» fra LP-en Stå itj med lua i handa og «Aspeladden» fra singelen Telefonsentralmontørene.

Utgivelser

Singler 
 Telefonsentralmontørene (MAI, 1975)

Album 
 Palestina (MAI, 1975)
 Stå Itj med Lua i Handa! (MAI, 1975)
 MAI 1973–1983 (Universal, 2016)

Medlemmer 
 Thorvaldur Arnarson - vokal, bass, trekkspill, rytmeinstrumenter
 Gunn Blåsmo - vokal, fløyte
 Trond Lillealtern - vokal, congas, mandolin, munnspill, gitar
 Petter Næss - vokal, munnharpe, bassmunnspill
 Øyvind Svaleng - vokal, gitar, munnspill, bassmunnspill

På platene medvirket dessuten Hege Rimestad, Jon Christensen, Bent Patey, Tor Halmrast, Knut Stensholm, Mette Grindstad og Tina Austad som studiomusikere på enkelte av sangene.

Norske visegrupper
Byskogen skole (Tønsberg)

Byskogen skole, også kjent som «skolen i skogen» ligger på Solvang i Tønsberg. Byskogen skole åpnet som en rein ungdomsskole i 1967. Den ble kombinert barne- og ungdomsskole i 1982 da Byskogen tok over driften for Slottsfjellet barneskole. I 1993 ble det opprettet en forsterket enhet ved skolen for elever med særlige spesialpedagogiske behov fra hele Tønsberg kommune. Denne forsterkede avdelingen benytter seg av alternativ supplerende kommunikasjon (ASK) for å gi elevene på forsterket avdeling et rikt språkmiljø.

Byskogen ungdomsskole tar imot elever fra Træleborg skole, Sem skole og sin egen barneskole.

Referanser

Barne- og ungdomsskoler i Vestfold og Telemark
Byskogen skole
Matthias Jabs

Matthias Jabs (født 25. oktober 1955 i Hannover, Tyskland), er en tysk gitarist og låtskriver. Jabs er medlem av det tyske hardrock-bandet Scorpions. Jabs ble medlem av Scorpions da Uli Jon Roth forlot bandet i 1978. Det første albumet han spilte inn med Scorpions var Lovedrive. Jabs bruker Gibson Explorer-gitarer og har designet en modell for Gibson, kalt Explorer 90.

Referanser

Eksterne lenker   
 
 
 
 

Tyske gitarister
Tyske låtskrivere
Scorpions-medlemmer
Total Death

Total Death er det norske black metal bandet Darkthrones sjette album.

Alle sangtekstene er skrevet av medlemmer av andre band og Nocturno Culto, på alle de tidligere albumene var det Fenriz som skrev dem.

Sporliste
 «Earth's Last Picture» – 5:12 
 «Blackwinged» – 4:31
 «Gather for Attack on the Pearly Gates» – 4:53
 «Black Victory of Death» – 4:00 
 «Majestic Desolate Eye» – 3:07
 «Blasphemer» – 4:01 
 «Ravnajuv» – 4:20
 «The Serpents Harvest» – 5:43

Medlemmer
Fenriz – Trommer
Nocturno Culto – Gitar, bass gitar og vokal

Eksterne lenker 
 

Musikkalbum fra 1996
Darkthrone-album
Ravishing Grimness

Ravishing Grimness er det norske black metal-bandet Darkthrones åttende album.

Sporliste
 «Lifeless» – 5:42
 «The Beast» – 5:30
 «The Claws of Time» – 7:03
 «Across the Vacuum» – 7:14
 «Ravishing Grimness» – 7:26
 «To the Death (Under the King)» – 4:45

Medlemmer
Fenriz – Trommer
Nocturno Culto – Gitar, bass gitar og vokal

Eksterne lenker 
 

Musikkalbum fra 1999
Darkthrone-album
Hate Them

Hate Them er det norske black metal bandet Darkthrones tiende album.

Sporliste
 «Rust» – 6:45
 «Det svartner nå» – 5:37
 «Fucked Up and Ready to Die» – 3:44
 «Ytterst i livet» – 5:25
 «Divided We Stand» – 5:18
 «Striving for a Piece of Lucifer» – 5:31
 «In Honour of Thy Name» – 6:27

Medlemmer
Fenriz – Trommer
Nocturno Culto – Gitar, bass gitar og vokal

Kilder

Eksterne lenker 
 

Musikkalbum fra 2003
Darkthrone-album
Bjarne Lyngstad

Bjarne Lyngstad (født 9. januar 1901 på Inderøy, død 4. september 1971) var en norsk gårdbruker, folkehøgskolelærer og Venstrepolitiker. Han var stortingsrepresentant for Nord-Trøndelag fra 1961 til 1969, landbruksminister i 5 år, og ordfører i Inderøy 6 år: høsten 1945, 1948–51 og 1958–59.

Han var kommunalminister i John Lyngs regjering i 1963; i Per Bortens regjering var han landbruksminister fra 1965 til 21. august 1970.

Bjarne Lyngstad var varaordfører i Inderøy 1946–1947, 1955–1957 og 1960–1961. Februar-april og mai-september 1946 var han konstituert som ordfører mens Paul Hjulstad var sykemeldt.

Referanser

Eksterne lenker 
 

Norske landbruksministre
Norske kommunalministre
Venstre-statsråder
Statsråder i Regjeringen Lyng
Statsråder i Regjeringen Borten
Norske statsråder etter 1945
Stortingsrepresentanter fra Venstre
Stortingsrepresentanter for Nord-Trøndelag
Stortingsrepresentanter 1961–1965
Stortingsrepresentanter 1965–1969
Ordførere i Inderøy
Venstre-ordførere i Nord-Trøndelag
Personer fra Inderøy kommune
Litlevatn (Gaular)

Litlevatn i Gaular er en innsjø i Gaular og er en del av Gaularvassdraget. Innsjøen/vannet ligger i dalføret Eldalsdalen som er en del av Viksdalen. Vannet ligger ved Hov, og Hov Hyttegrend har en fin beliggenhet ved vannet.

Referanser 

Innsjøer i Sunnfjord
Gaularvassdraget
Gaular
Myravatnet (Gaular)

Myravatnet er en innsjø i Gaular og er en del av Gaularvassdraget. Den ligger i dalføret Eldalsdalen som er en del av Viksdalen. Navnet kommer av gården Mjellsmyra som ligger ved vannet. Elven fører videre forbi blant annet Likholefossen før den kommer til Litlevatnet.

Fotnoter

Referanser 

Innsjøer i Sunnfjord
Gaularvassdraget
Gaular
Henriette Westhrin

Henriette Killi Westhrin (født 23. mars 1973 i Kragerø) er en norsk organisasjonskvinne og tidligere politiker (SV). Hun har siden 2016 vært generalsekretær i Norsk Folkehjelp.

Bakgrunn og virke 
Westhrin er utdannet vernepleier, og har yrkeserfaring fra habilitering og som fritidsleder for funksjonshemmede. Hun startet sin politiske karriere i kommunestyret i Kragerø i 1991. I 1994 ble hun nestleder i Sosialistisk Ungdom, og i 1999 sentralstyremedlem i SV. I 2003 ble hun nestleder i SV.

I perioden 2002 til 2003 jobbet Westhrin som forbundssekretær i Fellesorganisasjonen for barnevernpedagoger, sosionomer og vernepleiere. Hun var i perioden 2001 til 2004 medlem av Pensjonskommisjonen og i 2004–2005 i utvalget som skulle utrede rammevilkår for norsk industri. 

Fra oktober 2005 til 18. oktober 2007 var hun statssekretær i Miljøverndepartementet under statsråd Helen Bjørnøy, og hun var fra desember 2007 til 20. oktober 2009 statssekretær i Finansdepartementet, med ansvar for å følge opp næringsdepartementene. Hun ble fra 20. oktober 2009 statssekretær for statsråd Audun Lysbakken i Jens Stoltenbergs andre regjering.  Hun var statssekretær for miljøvernminister Bård Vegar Solhjell til regjeringsskiftet etter stortingsvalget i 2013. 

Fra 2016 er Westhrin ansatt som generalsekretær i Norsk Folkehjelp. Westhrin tok over etter generalsekretær Sunniva Ørstavik som sa opp stillingen som generalsekretær i oktober 2016. Westhrin har tidligere jobbet som strategisk leder for programvirksomheten i Norsk Folkehjelp.

Referanser

Eksterne lenker 
 
https://folkehjelp.no/
 
 CV hos Miljøverndepartementet

Statssekretærer fra SV
Statssekretærer i Regjeringen Stoltenberg II
Sosialistisk Venstrepartis ledelse
Sosialistisk Ungdoms ledelse
Norske fagforeningspersoner
Personer fra Kragerø kommune
Against Me!

Against Me! er et amerikansk punkrock-band startet i 1997 Naples, Florida. Bandet ga ut sitt første album i 2002, kalt «Reinventing Axl Rose». I desember 2005 signerte de en platekontrakt for Sire Records og i 2007 ga de ut albumet «New Wave»

Historie 
Laura Jane Grace startet bandet da hun var 17 år gammel. Hun sang og spilte akustisk gitar og noen ganger hadde hun også med bass og trommer. I denne perioden  ga hun ut en demokassett som offisielt heter «Aganst Me!», men som nok er mer kjent som «Tom's First Demo», ettersom Tom Gabel er Graces fødselsnavn, og navnet hun brukte på den tiden.  Selv om kopier av denne kassetten er ekstremt sjeldne har fremveksten av  fildelingsprogram gjort at musikken også er gjort tilgjengelig for nye tilhengere.  Året etter kom det ut nok en demokassett, denne gangen på Misanthrope Records kalt «Vivida Vis!».

Etter at bandet signerte en større platekontrakt med Sire Records følte mange tilhengere at bandet hadde forrådt sine anarkistiske røtter, mens andre fortsatt hadde tiltro til bandet.  I en uttalelse viste Against Me! til at en av hovedgrunnene til å signere med selskapet var at det ga dem muligheten til å jobbe med Butch Vig, produsenten bak Nirvanas kjente album «Nevermind».

I mai 2012 annonserte Laura Jane Grace at hun er transkjønnet og skulle gå igjennom behandling. Hun har byttet da navn fra Tom Gabel til Laura Jane Grace.

Medlemmer

Nåværende 
 Laura Jane Grace (Tom Gabel) – gitar, vokal, (1997–nå)
 James Bowman – gitar, vokal(2000–nå)
 Andrew Seward – bass, vokal (2002–nå)
 Warren Oakes – trommer (2001–nå)

Tidligere 
 Dustin Fridkin – bass, vokal (2001–2002)
 Kevin Mahon – trommer (1998–2001)

Eksterne lenker 
 
 
 
 

Rockegrupper fra USA
Band etablert i 1997
1997 i USA
Josef Halse

Josef Halse (født 25. april 1951) fra Kautokeino er en samisk billedkunstner. Han er bror av den samiske joikeren og skuespilleren Ingor Ánte Áilo Gaup og av professor i samisk språkvitenskap  Ole Henrik Magga. 

Halse er inspirert av  samspillet mellom ulike naturinntrykk som kontraster, lys og bevegelser og prøver å utvikle en spontan måte å uttrykke dette på. Dette ligger til grunn for oppbyggingen av bildene hans. Motivene er ikke direkte gjenkjennelige, men fremstår i en mer abstrakt form. 

Halse har bakgrunn som musiker. Han har arbeidet med scenografi og laget plakater og illustrert program for Beaivvás Sámi Teáhter. Han er utdannet  på malerlinja ved Statens Håndverks- og Kunstindustriskole under Egil Weiglin og Kåre Jonsborg 1975-79. Senere var han aktiv i Samisk Kunstnergruppe / Sámi Dáidujoavku i Masi. Denne gruppa tok initiativ til å starte Samisk kunstnerforbund / Sámi Dáiddačehpiid Searvi der Halse har vært et aktivt medlem. Han har deltatt  i kollektivmønstringer i inn- og utland og foretatt studiereiser til Russland, Tyskland, Nederland og Italia. Halse ble tildelt Statens etableringsstipend i 1982 og Statens femårige arbeidsstipend i 1995.

Halse er innkjøpt av Sametingets innkjøpskomite til Fagenhet for kunst, RiddoDuottarMuseat, Troms fylkeskommune, Finnmark fylkeskommune, Samisk kulturråd og Norsk kulturråd. I 2021 vant han Dáiddafoandas logokonkurranse.  Dáiddafoanda er et kunstfond som Samisk Kunstnerråd / Sámi Dáiddárráđđi administrerer og forvalter. Halse er en av  de rundt 150 kunstnere som ble invitert til å delta på Nasjonalsmuseets åpningsutstilling 11. juni–11. september 2022.

Referanser

Eksterne lenker 

 – 8k – Galleri Embla

Samiske kunstnere
Personer fra Kautokeino kommune
Fødsler i 1951
Paul Anka

Paul Albert Anka (født 30. juli 1941 i Ottawa, Ontario) er en amerikansk-canadisk sanger, sangskriver og skuespiller.

Biografi 
Ankas familie er av libanesisk og syrisk avstamming. Moren var Camelia (født Tannis) og faren var Andrew Emile "Andy" Anka Sr.

Paul Anka hadde verdenssuksess som 16-åring med "Diana" (1957) og ble dermed et av de store tenåringsidolene på slutten av 50-tallet. Sanger som «Diana» og «You are my Destiny» lå på alles lepper. Blant øvrige hits var «Puppy Love», «Put Your Head on My Shoulder» og «Lonely Boy». Han skrev også den engelske teksten til Frank Sinatras «signaturmelodi», «My Way», med utgangspunkt i den franske slageren «Comme d'habitude». Han har også laget en coverversjon av Nirvanas hitsang «Smells Like Teen Spirit». Han har også laget åpningsvignetten til talk-showet The Tonight Show starring Johnny Carson, som gikk på NBC fra 1962 til 1992.

Han har vært med i over 20 filmer og TV-serier og har gitt ut over 30 musikkalbum.

I 2005 fikk han sønnen Ethan med polsk-svenske Anna Åberg. Åberg var på tidspunktet hun ble gravid fremdeles gift med hennes første ektemann. I 2008 giftet de seg, men ble formelt skilt i 2010. Etter en lang kamp i rettsapparatet vant Anka i 2017 foreldreretten til sønnen.

Utvalg av filmer 
 Let's Rock (1958)
 Verboten! (1959)
 Den lengste dagen (1962)
 Kojak (TV-Serie) (1974)
 The Paul Anka Show (TV-Serie) (1982)
 The Simpsons (animert situasjonskomedie) (1995)
 That '70s Show (TV-Serie) (1999)
 Las Vegas (TV-serie) (2005)

Diskografi

Studioalbum

Singler (utvalg) 
 Plassering på Billboard Hot 100
 1957 – «Diana» / «Don't Gamble With Love» (#2)
 1957 – «You Are My Destiny» / «When I Stop Loving You (That'll Be the Day)» (#7)
 1959 – «Lonely Boy» / «Your Love» (#1)
 1959 – «Put Your Head on My Shoulder» / «Don't Ever Leave Me» (#2)
 1960 – «Puppy Love» /«Adam & Eve» (#2)
 1960 – «My Home Town» / «Something Happened» (#8)
 1974 – «(You're) Having My Baby» / (med Odia Coates) / «Papa» (#1)
 1975 – «I Don't Like to Sleep Alone» / «How Can Anything Be Beautiful-After You» (med Odia Coates) (#5)

Referanser

Eksterne lenker 
 
 
 
 Tonight Show Johnny Carson Theme Song

Canadiske musikere
Canadiske skuespillere
Order of Canada
Hollywood Walk of Fame
Personer fra USA født i Canada
Personer fra USA av libanesisk opphav
Personer fra Ottawa
Arnulf Schøyen

Arnulf Bernhard Schøyen (født 5. oktober 1837 i Vinger, død 1. april 1902) var en norsk kjemiker og politiker (H).

Etter utdanning ved Løveapoteket i Oslo og apoteket i Drøbak virket han ved Kongsvinger, Heidelberg og Wiesbaden, samt videre studier ved Universitetet i Oslo. Han flyttet til jobb ved Trondhjems Tekniske Læreanstalt (1870–) der han var rektor (1871–1886) og samtidig ivret for etableringen av det som skulle bli NTH. Han drev apotek i Kristiania (1886–).
Han var stortingsrepresentant i periodene 1892–94, 1886–88 og 1883–85.

Referanser

Eksterne lenker 
 

Norske apotekere
Stortingsrepresentanter fra Høyre
Stortingsrepresentanter for Oslo
Stortingsrepresentanter for Trondheim og Levanger
Stortingsrepresentanter 1883–1885
Stortingsrepresentanter 1886–1888
Stortingsrepresentanter 1892–1894
Personer fra Kongsvinger kommune
Vanlig flodhest

Vanlig flodhest (Hippopotamus amphibius) er et stort afrikansk pattedyr. Navnet kommer fra det greske ordet ιπποπόταμος (ippo = hest, pótamos = elv). Den er én av bare to arter i familien Hippopotamidae. 

Vanlig flodhest kan bli 4,5 meter lang og har en skulderhøyde på 1,5 meter. Den veier vanligvis mellom  og  kg. Den tyngste som er kjent veide omkring  kg. 

Man regner med at det er ca. - vanlige flodhester i verden, men de trues av utbygging og ødeleggelse av habitatene deres. Tidligere eksisterte det flere arter flodhest, blant annet Hippopotamus madagascariensis, men de er nå utdødd.

Den nærmeste nålevende slektningen til vanlig flodhest er dvergflodhest.

Flodhesten er blant de dødligste dyrene i verden.

Referanser

Eksterne lenker 
 
 «Se flodhestungens første møte med publikum», Dagbladet 16. desember 2008

Flodhester
Sårbare arter på IUCNs rødliste
Pattedyr formelt beskrevet i 1758
Dyr formelt beskrevet av Carl von Linné
Bof

BOF as er et lokalt kabel-TV-selskap stiftet i desember 1981. Selskapet leverer signaler for analog og digital TV, internett og IP-telefoni via eget kabel-nett som befinner seg i Røyken og Hurum i Buskerud.

Eksterne lenker 
 BOF Webside

TV
Norske kringkastingsselskaper
Etableringer i 1981
Silje Schei Tveitdal

Silje Schei Tveitdal (født 24. april 1974) er kommunikasjonsrådgiver og tidligere politiker for Sosialistisk Venstreparti (SV).

Silje Schei Tveitdal er født og oppvokst i Arendal, og var i perioden mars 2009 til mars 2015 partisekretær for Sosialistisk Venstreparti. Hun har bakgrunn fra miljøbevegelsen, og ble i 1995 valgt til nestleder i Natur og Ungdom. I årene 1997–1998 var hun leder i Natur og Ungdom. Hun var styreleder for Zero i 2002 - 2006 og styreleder for Cicero i 2003 - 2005. Hun er siden 2015 rådgiver i kommunikasjonsbyrået Footprint. Schei Tveitdal er gift med Lars Haltbrekken. Hun er datter til den tidligere lederen for UNEP/Grid Arendal, Svein Tveitdal. 

Norske miljøvernere
Sosialistisk Venstrepartis ledelse
Fødsler i 1974
Girlschool

Girlschool er et engelsk heavy metal-band som ble stiftet i London i 1978 av bassist Enid Williams og gitarist Kim McAuliffe, som hadde spilt sammen siden 1975 i Painted Lady. De fikk med seg trommeslager Denise Dufort og ytterligere en gitarist, Kelly Johnson. Deres første singel, «Take it all Away», kom ut samme år og albumdebuten Demolition i 1980 etter turnéer sammen med Motörhead i Storbritannia og Ted Nugent i Europa for øvrig. Bandet har bare hatt kvinnelige medlemmer.

Girlschool har hatt en varig, tett forbindelse med Motörhead og ga i 1981 ut EP'en St. Valentine's Day Massacre sammen med dem. Samarbeidsprosjektet hadde navnet Headgirl. De fremførte en cover av «Please Don't Touch» av Johnny Kidd & the Pirates sammen og gjorde coverversjoner av hverandres låter «Bomber» (opprinnelig Motörhead) og «Emergency» (opprinnelig Girlschool).

Kelly Johnson (født 20. juni 1958) døde av kreft 15. juli 2007.

Albumdiskografi 
Demolition (1980)
Hit and Run (1981)
Screaming Blue Murder (1982)
Play Dirty (1983)
Running Wild (1985)
Nightmare at Maple Cross (1986)
Take a Bite (1988)
Girlschool (1992)
21st Anniversary: Not That Innocent (2002)
Believe (2004)
Legacy (2008)
Hit and Run – Revisited (2011)
Guilty as Sin (2015)

Referanser

Eksterne lenker 
 

Britiske tradisjonell metal-band
Band etablert i 1978
1978 i England
Norges Korforbund

Norges Korforbund er en interesseorganisasjon for kor i Norge, og deres formål er gi korsangen mulighet for større utbredelse og høyere kvalitet samt å styrke mangfold, innovasjon og tradisjon innenfor kormusikk. 

Norges Korforbunds landsmøte har vedtatt følgende mål for organisasjonen:

 Gi gode tilbud som medlemskorene verdsetter
 Yte relevant støtte til medlemskorene
 Gi korsangere, tillitsvalgte og dirigenter mulighet til å utvikle seg
 Skape et mangfold av kor rundt i landet
 Bidra til innovasjon og ta vare på tradisjon i korbevegelsen
 Styrke korbevegelsens rammevilkår og betydning

Norges Korforbund er en av de største organisasjonene innenfor det frivillige kulturliv i Norge, og en av Nord-Europas største kororganisasjoner. De har 30 000 enkeltmedlemmer fordelt på om lag 1000 kor og vokalgrupper. I tillegg kommer over 800 registrerte dirigenter. Norges Korforbund er organisert med hovedkontor i Oslo, samt distriktskontor i Sandefjord, Bergen, Trondheim, Levanger og Narvik. De har 23 distriktsledd fra Finnmark i nord til Sørlandet i sør. 

Korforbundet har et omfattende tilbud innenfor opplæring og kurs for sangere, dirigenter og tillitsvalgte. De gir råd om musikkfaglige spørsmål, kordrift og forvalter en rekke støtteordninger; både for egne medlemmer og for alle kor i Norge. De arrangerer korkonkurranser, festivaler, prosjektkor og konserter. Norges Korforbund er teknisk arrangør for NM for kor, som arrangeres i Trondheim annet hvert år i samarbeid med Koralliansen. Fra 2019 blir Norge med i EBUs Eurovision for Choirs. Norges Korforbund arrangerer den norske i finalen i samarbeid med NRK. NK er også aktivt med i Koralliansen og Kulturalliansen. 

Se deres omfattende aktivitetsplan på kor.no på de eksterne lenkene nederst.

Norges Korforbund administrerer tilskuddsordningen Aktivitetsmidler for kor, som er delt i to ulike ordninger: Konsertstøtte og Produksjons- og driftsstøtte for kor på høyt nivå. Tildelinger gjøres til alle kor uavhengig av medlemskap i organisasjon, og tildelingen er på 10,6 millioner (2018-tall).

Eksterne lenker 
 Norges Korforbunds nettsted
Aktivitetskalender 
Aktivitetsmidler for kor

Norsk musikk
Norske kulturorganisasjoner